《移居西郭重楼》
宋代·洪咨夔

欲归未办买山资，东寄西存漫一枝。
楼上起楼渠自巧，客中作客我何痴。
崎岖溪步通虚市，郁屈出蹊护短篱。
不用子猷亲种竹，屋头元有绿猗猗。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。